 თვითმმართველი ქალაქის - ბათუმის საკრებულოს
დადგენილება №29
2011 წლის 21 ივნისი
ქ. ბათუმი
„თვითმმართველი ქალაქის - ბათუმის ტერიტორიაზე იმ შენობა-ნაგებობების სახეობების ჩამონათვალისა და ტერიტორიული ზონების განსაზღვრის შესახებ, სადაც აკრძალულია ან/და შესაძლებელია ლატარიის, აზარტული და მომგებიანი თამაშობების (გარდა წამახალისებელი გათამაშებისა) მოწყობა“ თვითმმართველი ქალაქის - ბათუმის საკრებულოს 2011 წლის 20 მაისის №22 დადგენილებაში ცვლილების შეტანის თაობაზე

„ნორმატიული აქტების შესახებ“ საქართველოს კანონის მე-20 მუხლის შესაბა​მისად, თვითმმართველი ქალაქის–ბათუმის საკრებულო ადგენს: 

მუხლი 1
„თვითმმართველი ქალაქის–ბათუმის ტერიტორიაზე იმ შენობა-ნაგე​ბო​ბების სახეობების ჩამონათვალისა და ტერიტორიული ზონების განსაზღვრის შესახებ, სადაც აკრძალულია ან/და შესაძლებელია ლატარიის, აზარტული და მომ​გებიანი თამაშობების (გარდა წამახალისებელი გათამაშებისა) მოწყობა“ თვითმმარ​თველი ქალაქის–ბათუმის საკრებულოს 2011 წლის 20 მაისის №22 დადგენილებაში (სსმ, 30.05.2011) შევიდეს შემდეგი ცვლილება:

ა) დადგენილებას მე-3 მუხლის შემდეგ დაემატოს შემდეგი შინაარსის 31 მუხლი:
„მუხლი 31. თამაშობები, რომელზეც არ ვრცელდება წინამდებარე დადგენილება:

წინამდებარე დადგენილების მოქმედება არ ვრცელდება წამახალისებელი გათა​მა​შების მოწ​ყო​ბაზე, ასევე ლატარიის, აზარტული და მომგებიანი თამაშობების ბილე​თების გაყი​დვა/გავრცელებაზე და მათი რეგულირება ხდება საქართველოს კანომდე​ბ​ლობით.“.
მუხლი 2. 
დადგენილება შეიძლება გასაჩივრდეს ბათუმის საქალაქო სასამართ​ლო​ში (მის: ქ. ბათუმი, ზუბალაშვილის ქ. №30) უშუალო ზიანის მიყენებიდან სამი თვის ვადაში. 
მუხლი 3. 
წინამდებარე დადგენილება ამოქმედდეს გამოქვეყნებისთანავე. 

საკრებულოს თავმჯდომარე    გ. კირთაძე










